कृष्णा कुमारी
बाइजी लाल कृष्णा कँवरजी/कुमारी (1794 - 21 जुलाई 1810) मेवाड़ (उदयपुर) की राजकुमारी और महाराणा भीम सिंहजी की जेष्ठ पुत्री थी। उनकी सगाई अल्पायु में ही जोधपुर के महाराजा भीम सिंहजी महाराजा विजय सिंहजी के पौत्र से हुई थी किन्तु विवाह पूर्व ही उनके भावी पति महाराजा भीम सिंहजी की १८०३ में मृत्यु हो गयी। उसके बाद जोधपुर के महाराजा मान सिंह तथा जयपुर के महाराजा सवाई जगत सिंहजी सहित कई लोगों ने उनसे विवाह का प्रस्ताव किया। उनसे विवाह करने के इच्छुक लोगों में इतनी प्रतिद्वंदिता हुई कि युद्ध की स्थिति आ बनी। उदयपुर, जोधपुर, जयपुर, ग्वालियर, इन्दौर, तथा टोंक के राजों में युद्ध की स्थिति बन आयी। अन्ततः सन १८१० में अमीर खान पिंडारी ने मान सिंह के तरफ उदयपुर पर आक्रमण कर दिया। इस स्थिति से निपटने के लिये १६ वर्षीय राजकुमारी कृष्णा ने विषपान करके प्राणान्त करने का निर्णय लिया और इस युद्ध का अन्त हुआ।